Diari Oficial de la Generalitat Valenciana


Sumari del DOGV 434, del 29-09-1986 (1986/807261)

ORDRE de 10 de setembre de 1986, de la Conselleria d'Economia i Hisenda, que regula les operacions de tancament de l'exercici 1986 en relacio amb la comptabilitat de despeses públiques de la Generalitat Valenciana.
----------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   434

Data del DOGV
:   29-09-1986

Secció del DOGV
:   ALTRES DISPOSICIONS

Número del document
:   1986/807261


Data del document
:   10-09-1986

Organisme emissor
:   Conselleria d'Economia i Hisenda

Tipus de document
:   Ordre

Ordre de 10 de setembre de 1986, de la Conselleria d'Economia i Hisenda, per la qual es regulen les operacions de tancament de l'exercici 1986 en relació amb la comptabilitat de despeses públiques de la Generalitat Valenciana.  
L'article 21 de la Llei 4/1984, de 13 de juny, d'Hisenda Pública de la Generalitat Valenciana, fa obligada la coincidència de l'exercici pressupostari amb l'any natural.   
La conseqüència més immediata és la ineludible obligació de retre comptes abans del dia 16 de gener, dels fons lliurats «a justificar», independentment de la data del seu lliurament. Amb açò es compleix el manament de l'esmentat article 21 de la Llei d'Hisenda Pública de la Generalitat Valenciana, i d'altra banda, no es vulnera l'article 43.3 d'aquest Text legal, ja que el termini de tres mesos al qual en fa referència, no ha de ser obligatòriament idèntic en tots els supòsits, sinó el major que se concedeix per a complir l'obligació imposada, que en cap circumstància pot ultrapassar el límit del mateix exercici pressupostari.   
En atenció d'aquests motius, aquesta Conselleria ha ordenat:   
1. Concessió automàtica de consignacions.   
Per l'import dels expedients de modificacions de crèdit, que explícitament ho expressen i l'autorització de la qual siga presentada a les Corts o al Consell per la Conselleria d'Economia i Hisenda durant el mes de desembre, hom entendrà concedida automàticament consignació d'igual quantia i aplicació.   
2. Assenyalament d'havers en el mes de desembre.   
2.1 Les nòmines per a la percepció dels havers actius i paga extraordinària del mes de desembre se tancaran i tramitaran avançant en 5 dies tots els terminis as senyalats en l? Ordre de 27 de febrer de 1985, de la Tresoreria i Intervenció Generals (DOGV núm. 245, de 22 d'abril).   
2.2 Els havers i la paga extraordinària corresponents al mes de desembre seran satisfets, conjuntament a partir del dia vint del susdit mes.   
3. Prevencions sobre quantitats a justificar.   
3.1 Els manaments de pagament «a justificar» expedits amb càrrec als crèdits del Pressupost de Despeses d'aquest exercici, hauran d'estar en poder de l'Ordenació de Pagaments abans del I de novembre. A partir d'aquesta data no s'atendran aquesta classe de manaments amb càrrec als crèdits disponibles de 1986.   
3.2 Acabat l'exercici econòmic, i abans del dia 16 de gener, es tornaran a la Tresoreria General les quantitats lliurades «a justificar» no satisfetes, que es troben en poder dels distints «centres de despesa» independentment de la data en què els hagen rebut; simultàniament s'expediran i tramitaran els corresponents ADOPJ/ (inversos). Per les quantitats compromeses amb càrrec als esmentats fons i no pagades, s'expediran els oportuns documents comptables AD i O.   
4. Expedició i tramitació de documents comptables.   
4.1 Els Serveis Centrals de les distintes Conselleries podran expedir i tramitar documents comptables amb càrrec als crèdits pressupostaris de 1986 fins el dia 31 de desembre.   
4.2 Des del dia I fins el 15 de gener de 1987, els esmentats Serveis Centrals podran proposar a la Intervenció General, a través de les Intervencions Delegades, les inclusions, en «Residus d'exercicis tancats», dels crèdits compromesos fins el 31 de desembre anterior, que no hagen pogut ser objecte de pagament.   
4.3 En les propostes a què es refereix l'apartat anterior s'anotarà l'aplicació pressupostària corresponent a l'exercici de 1986, i la corresponent a 1987, que serà la mateixa amb la sola excepció de substituir els dígits que determinen el capítol per xifres zero.   
4.4 Les Oficines d'Intervenció i Comptabilitat comprovaran la documentació justificativa dels compromisos adquirits, i rebutjaran tota aquella que no oferesca les suficients garanties, així com la que no tinga entrada en aquestes Oficines abans del dia 16 de gener de 1987.   
4.5 Acabat el termini de recepció en les Intervencions Delegades de la documentació esmentada al paràgraf anterior, aquelles remetran a la Intervenció General les dades necessàries per tal que aquesta confeccione la relació normal de creditors.   
4.6 Per al reconeixement posterior de qualsevol obligació, hom procedirà d'acord amb allò disposat a l'Ordre de la Conselleria d'Economia i Hisenda de 31 de març de 1986, per la qual es dicten normes sobre tramitació d'expedients de modificació de crèdits per al pagament d'obligacions sense crèdit pressupostari corresponent a exercicis tancats.   
4.7 Els Interventors Delegats de la Intervenció General de la Generalitat Valenciana vetlaran, molí especialment, pel compliment de les anteriors normes, per a la qual cosa podran reclamar tots els antecedents que consideren indispensables i examinar i comprovar els llibres, comptes i documentació necessaris, en cada cas, així com la intervenció material de la inversió a fi de comprovar que les adquisicions, obres o serveis s?han efectuat abans del 1 de gener de 1987, demanant de la Intervenció General la designació del personal facultatiu necessari, quan aquesta comprovació requeresca la possessió de coneixements tècnics.   
5. Saldos pressupostos disponibles, d'autoritzacions i de disposicions.   
5.1 En finalitzar les operacions de tancament i prèviament a l'expedició dels documents comptables CG i CP la Intervenció General expedirà una relació de tots els saldos disponibles, a fi que el Conseller d'Economia i Hisenda puga decidir sobre la incorporació de romanents a l'exercici de 1987.   
5.2 Posteriorment Intervenció General expedirà, a través del Servei de Mecanització, els documents comptables CG i CP per l'import del saldo d?autorització, i disposicions existents en aquella data en cada concepte pressupostari.   
6. Relació nòmina/ de creditors.   
La Intervenció General, amb les dades proporcionades per les Intervencions Delegades, formarà una relació nominal de creditors, classificada per seccions, serveis, capítols, articles, conceptes i programes, on es detallaran totes les obligacions contretes, el pagament de les quals no hagués estat ordenat a 31 de desembre.   
7. Residus de pressupostos tancats.   
7.1 L'Ordenació General de Pagaments disposarà automàticament, com avenç de consignació, d'una quantitat igual a l'import de les obligacions contretes pendents de pagament en 31 de desembre i detallades en la relació nominal de creditors.   
7.2 Els manaments expedits a partir de l'1 de gener de 1987 per obligacions pendents de pagament en 31 de desembre anterior i, per això, compreses en la relació nominal de creditors seran comptabilitzats en els comptes de «Residus de Pressupostos tancats».   
Els esmentats manaments inclouran les dades necessàries per a la seua identificació en la relació nominal de creditors, i aniran amb la inscripció «Pressupostos 1986».   
8. Compte de manaments a pagar.   
Els saldos de «Residus d'exercicis tancats» es justificaran amb relacions dels pendents de pagament a 31 de desembre de 1986.   
Dins de cada relació els manaments figuraran classificats per seccions, serveis, capítols, articles, conceptes i programes, amb el següent detall per columnes: aplicació pressupostària, número de manament, import i total per Secció.   
Cada Secció anirà classificada en els grups següents:   
1. Manaments de l'exercici 1986.   
2. Manaments de l'exercici 1985 i anteriors, no incursos en prescripció.   
3. Manaments incursos en prescripció.   
Per a la inclusió en cada grup hom tindrà en compte l'any en què foren comptabilitzats en l'Ordenació General de Pagaments.   
A les esmentades relacions s'acompanyarà un resum per cada grup, on es detallarà únicament el número de secció i el seu import, que es totalitzarà al final per a determinar l'import dels manaments.   
9. Incorporacions de crèdit.   
9.1 Per les reintegracions de manaments de pagament no expedits en ferm durant l'exercici de 1986, podrà demanar-se incorporació al mateix exercici, les sol·licituds i documentació respectives hauran de tenir entrada a la Conselleria d'Economia i Hisenda abans del dia 1 de desembre propvinent, ben entés que aquestos crèdits incorporats seran automàticament anul·lats si no han estat compromesos fins el 31 de desembre.   
9.2 Els ingressos que s'efectuen al Tresor de la Generalitat pel concepte «compensació de funcionaris» durant l'últim trimestre de 1986 podran generar crèdit en el Pressupost per a 1987, sempre que se complesquen tots els requisits exigits per l'Ordre Ministerial de 16 de març de 1971, llevat el que disposa al número 3.3 en relació amb el pressupost de l'any en què es poden acordar aquestes generacions.   
9.3 Els productes de les vendes de béns corrents i prestacions de serveis no previstes pressupostàriament que s'ingressen al Tresor de la Generalitat durant l?últim trimestre de 1986, podran generar crèdit en el Pressupost de 1987, sempre que reunesquen tots els requisits exigits per l'Ordre Ministerial de 16 de març de 1971, llevat el que disposa al número 3.3 en relació amb el pressupost de l'any en què es poden acordar aquestes generacions.   
10. Tramitació d'expedients de modificació de crèdit.   
Els expedients de modificació de crèdit relatius a l'exercici de 1986 disposaran com a últim termini de presentació davant la Conselleria d'Economia i Hisenda el del dia 20 del propvinent mes de novembre.   
Il. S'autoritza a la Intervenció General per al desenvolupament de les presents normes.   
València, 10 de setembre de 1986.   
El Conseller d'Economia i Hisenda,  
ANTONI BIRLANGA I CASANOVA